મોટા ભાગે એવું સાંભળવામાં આવતું હોય છે કે ઠંડી સહન થઈ જાય, પરંતુ ગરમી સહન ન થઈ શકે. ગરમીમાં વાળ, ત્વચા અને હાથ-પગને પણ બહુ જ સહન કરવું પડતું હોય છે. એથી જ ગરમીથી બચવા આપણે આહાર અને પરિધાનમાં બદલાવ લાવતા હોઈએ છીએ. તો પછી પગરખાંમાં કેમ નહીં? ચોમાસાનાં ચંપલ કે શિયાળાનાં શૂઝ-બૂટ આપણે જો ગરમીમાં પહેરીએ તો કેવો અહેસાસ થાય? પગને એવી રીતે અકળાવવા ન હોય તો ઉનાળામાં ફુટવેઅરની પસંદગી સમજીવિચારીને કરવી. પગની જાળવણી કેવી રીતે કરવી અને કેવાં ફુટવેઅર લેવાં એ જાણો.